צביר הבתולה

צביר הבתולה הוא צביר גלקסיות גדול, המכיל כ-2,000 גלקסיות, אשר מסתו הכוללת נאמדת ב-1015 מסות שמש, וקוטרו כ-15 מיליון שנות אור. הצביר נמצא בקבוצת הכוכבים בתולה (וגולש לתוך קבוצת שערות ברניקי) במרחק של כ-54 מיליון שנות אור משביל החלב, והוא הצביר הגדול הקרוב ביותר לקבוצה המקומית. צביר זה נמצא במרכזו של צביר-על הבתולה, הכולל את הקבוצה המקומית, כמו גם קבוצות גלקסיות וצבירי גלקסיות נוספים.

היסטוריה
ממוזער|שמאל|מסלול שביט משנת 1779 וערפיליות שסומנו על ידי שארל מסיה בקבוצות הכוכבים בתולה ושערות ברניקי: M49 מסומנת על ידי Nebul1771  M58, - M60 מסומנות על ידי 3Nebul1779  M61 מסומנת על ידי Neb. 1779 המספרים 1-3 מסמנים את M98 - M100 המספרים 4-11 מסמנים את M84 - M91
בשנת 1771 גילה האסטרונום הצרפתי שארל מסיה את הגלקסיה הראשונה בצביר, M49. כשמונה שנים לאחר מכן, גילו מסיה, יוהאן גוטפריד קלר ובארנבוס אורייאני את הגלקסיות M58, M59, M60 ו-M61, בזמן שעקבו אחרי שביט שעבר באזור. בשנת 1781 גילו מסיה ועוזרו, פייר מאשן, 11 גלקסיות נוספות (M84 - M91, ו-M98 - M100). אי לכך, מספרן הכולל של גלקסיות הצביר המצוינות בקטלוג מסיה עומד על 16. בשנים שלאחר מכן, נרשמו עשרות גילויים חדשים של גלקסיות גדולות בצביר. מספרן הנוכחי מוערך כאלפיים; כמאתיים מתוכן הן גלקסיות גדולות, והשאר גלקסיות ננסיות. הקטלוג הכללי החדש מכיל כ-160 גלקסיות החברות בצביר.

מאפיינים
צביר הבתולה הוא צביר דליל יחסית, שצורתו בלתי סדורה. הוא מכיל כ-130 גלקסיות ספירליות, כ-50 גלקסיות עדשה וכ-30 גלקסיות אליפטיות. שאר הגלקסיות שבו הן גלקסיות ננסיות, שרובן הגדול אליפטי. ניתן לזהות בצביר שלושה אזורים צפופים יחסית, שמהווים תתי-צבירים: תת-צביר הבתולה A, שמקיף את M87; תת-צביר הבתולה B, שמקיף את M49; ותת-צביר הבתולה C, שמקיף את M59. הגלקסיות האליפטיות וגלקסיות העדשה נוטות להצטופף בצבירים ובקווים המחברים אותם, בעוד שהגלקסיות הספירליות והננסיות מתאפיינות בפיזור אקראי.

בשל מסתו העצומה של הצביר, הגלקסיות שבו נעות האחת ביחס לשנייה במהירויות גבוהות. בזכות אפקט ההסחה לאדום, ניתן לזהות כי מהגלסקיות מתקרב לשביל החלב, ואילו חלקן האחר מתרחק. טווח התנועה משתרע בין 517- קילומטר לשנייה (IC 3258, המתקרבת לשביל החלב) לבין 2,524 קילומטר לשנייה (NGC 4388, המתרחקת משביל החלב). המהירות היחסית בין שתי גלקסיות קיצון אלה היא כ-3,000 קילומטר בשנייה. אף על פי שהקבוצה המקומית וצביר הבתולה מתרחקים זה מזה, הם צפויים להאט עד לעצירה, ואז לחזור ולהתקרב עד שיתמזגו לבסוף לצביר אחד. תחזית זו נגזרת מאומדן המסה הכוללת של הגופים האסטרונומיים, וחישוב האפקט של הכבידה ההדדית ביניהם. המהירות הממוצעת של גלקסיות הצביר ביחס לשביל החלב היא כ-1,100 קילומטר בשנייה.

בצביר זה התגלה לראשונה כוכב תועה.

חברות הצביר העיקריות
450px|ממוזער|שמאל|מפת צביר הבתולה וסביבתו
450px|ממוזער|שמאל|מפה מפורטת של צביר הבתולה
בצביר יש כ-50 גלקסיות עם דרגת בהירות 11 ומטה, אותן ניתן לראות באמצעות ציוד חובבים.

 ציון NGC  ציון מסיה  עלייה ישרה  נטייה  בהירות נראית  סיווג מורפולוגי  גודל זוויתי(בדקות קשת)  קוטר (באלפישנות אור)  מהירות רדיאלית(בק"מ לשנייה) NGC 4192  M98      10.13  SAB(s)ab   9.5x3.2  150   NGC 4216       10.01  SAB(s)b   8.1x1.8  125   NGC 4254  M99      9.84  SA(s)c   5.4x4.8  85   NGC 4267       10.9  SB(s)0   3.2x3.0  51   NGC 4293       10.5  (R)SB(s)0/a   5.6x2.6  77   NGC 4303  M61      9.67  SAB(rs)bc   6.0x5.5  95   NGC 4321  M100      9.37  SAB(s)bc   6.9x6.2  108   NGC 4350       10.84  SA0   3.0x1.4  47   NGC 4365       10.52  E3   6.9x5.0  141   NGC 4371       10.8  SB(r)0   4.0x2.2  62   NGC 4374  M84      9.27  E1   5.0x4.4  78   NGC 4382  M85      9.1  SA0+(s)   7.1x5.2  110   NGC 4388       10.96  SA(s)b   4.8x0.9  83   NGC 4394       10.88  SBb(rs)   3.6x3.2  60   NGC 4406  M86      8.9  S0(3)/E3   8.9x5.8  150   NGC 4429       10.2  SA(r)0   5.6x2.6  85   NGC 4435       10.8  SA(s)0   2.35x1.4  37   NGC 4438       10.17  SA(s)0   9.7x3.9  156   NGC 4442       10.41  SB(s)0   4.6x1.8  64   NGC 4450       10.08  SA(s)ab   5.2x3.9  74   NGC 4459       10.4  SA(r)0   3.5x2.7  54   NGC 4461       10.96  SB(s)0+   3.5x1.4  48   NGC 4472  M49      8.37  E4   8.9x7.4  140   NGC 4473       10.2  E5   4.5x2.5  70   NGC 4477       10.42  SB(s)0   3.8x3.5  69   NGC 4486  M87      8.62  E1   7.2x6.8  113   NGC 4501  M88      9.6  SA(rs)b   6.9x3.9  125   NGC 4503       10.97  SB0-   3.5x1.7  52  NGC 4526       9.62  SAB(s)0   7.2x2.4  100   NGC 4535       10.2  SAB(s)c   7.1x5.0  106   NGC 4548  M91      10.19  SBb(rs)   5.4x4.4  85   NGC 4552  M89      9.81  E0   4.2x4.2  65   NGC 4564       10.92  E6   3.5x1.5  54   NGC 4567       11.3  SA(rs)bc   2.9x1.4  47   NGC 4568       11.2  SA(rs)bc   4.2x1.0  68   NGC 4569  M90      9.48  SAB(rs)ab   9.5x4.7  152   NGC 4570       10.78  S0   3.8x1.1  60   NGC 4579  M58      9.78  SAB(rs)b   5.4x4.4  85   NGC 4596       10.42  SB(r)0   4.0x3.0  64   NGC 4608       11.02  SB(r)0   3.2x2.7  52   NGC 4621  M59      9.79  E5   5.1x3.4  80   NGC 4649  M60      8.83  E2   7.2x6.2  113   NGC 4651       10.92  SA(rs)c   4.0x2.6  72   NGC 4654       10.55  SAB(rs)cd   5.2x1.4  82   NGC 4660       11.02  E5   2.2x1.6  43   NGC 4689       10.93  SA(rs)bc   4.3x3.5  67   NGC 4698       10.67  SA(s)ab   4.0x2.5  72   NGC 4710       10.94  SA(r)0+   4.9x1.2  78   NGC 4754       10.50  SB(r)0-   4.6x2.5  76   NGC 4762       10.20  SB(r)0   8.7x1.7  170  

קישורים חיצוניים

 ריצ'רד פאוול: צביר הבתולה באטלס השמים



הערות שוליים

*
בתולה
קטגוריה:קבוצת הכוכבים בתולה